<classify> WAZIRI wa Maji, Profesa Makame Mbarawa amewatoa hofu wakazi wa Mkoa wa Arusha juu ya maji yanayozalishwa na Mamlaka ya Maji jijini humo, akisema yako safi na salama na wala hayajakosa ubora kama ilivyodaiwa kwenye mitandao ya kijamii.Profesa Mbarawa alieleza hayo alipotembelea chanzo cha maji cha Swaya kilichopo jijini Mbeya na kuonesha kuridhishwa na uhifadhi kumbukumbu za vipimo vya maji yanayozalishwa kwenye chanzo hicho kazi inayofanywa na Mamlaka ya Maji Safi na Usafi wa Mazingira Mbeya Mbeyauwsa.Watu wengi wamesambaza kwenye mitandao kuwa maji ya Arusha hayako kwenye viwango na watu wamekunywa maji wameharisha na wametapika, lakini baada ya kupata taarifa ile, serikali kupitia Mamlaka ya Maji ya Arusha wamekwenda kila eneo. Tumechukua vipimo na tumepeleka kwenye maabara kwanza maabara ya mamlaka ya maji na tumeona maji yale yako safi na salama, alieleza.Vipimo vya maji vilivyopatikana pale viko sawasawa na vinavyoelekezwa na Ewura. Hatua ya pili tumekwenda tena maabara ya maji wizara ya maji nayo imechukua vipimo na matokeo ya vipimo vile ilikuwa vilevile maji yale yako safi na salama, aliongeza.Profesa Mbarawa aliwahakikishia wakazi wa Arusha kuwa maji yanayotumika yanayotengenezwa na mamlaka hiyo ya Arusha yako safi na salama na hakuna matatizo yoyote hivyo watu wasiendelee kupeleka habari potofu. Hata hivyo, alizitaka mamlaka zote za maji nchini kuzingatia maelekezo ya mfumo maalumu uliokwishatolewa na wizara kwa ajili ya kuratibu uandishi wa taarifa za vipimo vya maji akisema ni muhimu kuchukuliwa.Aidha, aliwataka pia viongozi mkoani hapa kushirikiana na maofisa wa Mbeyauwsa kutoa elimu kwa wakulima wanaolima jirani na chanzo cha maji cha Swaya akisema shughuli zao zinazalisha udongo mwingi unaosa na maji ya mvua hadi mto Swaya na kusababisha maji kwenye chanzo hicho kutibiwa kwa madawa mengi kutokana na tope.Akitoa taarifa ya utendaji kazi wa Mbeyauwsa kwa niaba ya Mkurugenzi wa mamlaka hiyo, Simeon Shauri, Msimamizi wa Miradi, Ndele Mengo alisema wanakabiliwa na changamoto ya uzalishaji mdogo wa maji ikilinganishwa na mahitaji halisi ya wateja ndani ya Jiji la Mbeya na Mji Mdogo wa Mbalizi uliopo Mbeya Vijijini.Mengo alisema kutokana na changamoto hiyo tayari wana mipango waliyojiwekea ambapo kwa ule wa muda wa kati wa 20182019 mamlaka inatarajia kujenga mradi wa maji kupeleka mji wa Shewa kutoka chanzo cha Nzovwe na gharama ya mradi ni zaidi ya Sh milioni 763.5.Pia kwenye mpango huo kuna ujenzi wa mradi wa kutoka chanzo cha Kadege hadi milimani zilipo kata za Isyesye, Itezi na Iganzo utakaogharimu Sh bilioni 1.34 kujenga mradi wa maji wa wa mto Ilunga kwenda Mbalizi kwa gharama ya Sh bilioni 2.36.  <topic>: kitaifa 